b'\n_START_ARTICLE_\nPEST analiza\n_START_PARAGRAPH_\nPEST analiza (analiza politi\xc4\x8dnih, ekonomskih, sociolo\xc5\xa1ko-kulturnih in tehnolo\xc5\xa1kih dejavnikov) predstavlja model zunanjih dejavnikov makro okolja, ki se uporablja za analiziranje poslovnega okolja v okviru strate\xc5\xa1kega upravljanja. Uporabna je pri izvajanju strate\xc5\xa1ke analize, pri raziskavah trga ter pri pripravi poslovnih na\xc4\x8drtov. Je strate\xc5\xa1ko orodje, ki omogo\xc4\x8da razumevanje rasti ali upada trgov, poslovnega polo\xc5\xbeaja podjetja, njegovega potenciala za rast ali smeri, v kateri naj se razvija delovanje podjetja.\n_START_SECTION_\nUporaba dejavnikov\n_START_PARAGRAPH_\nPomembnost dejavnikov, ki se upo\xc5\xa1tevajo v dolo\xc4\x8denem modelu, je odvisna od podjetja glede na njegovo industrijo in blago, ki ga proizvaja. Potro\xc5\xa1ni\xc5\xa1ka podjetja in podjetja za trgovanje med podjetji (B2B podjetja) so denimo bolj odvisna od sociolo\xc5\xa1kih dejavnikov, na delovanje podjetja, ki zagotavlja globalno obrambo, pa bolj vplivajo politi\xc4\x8dni dejavniki. Nadalje so za dolo\xc4\x8dene podjetje pomembnej\xc5\xa1i dejavniki, za katere je bolj verjetno, da se bodo v prihodnosti spremenili, ali ki so z dejavnostjo omenjenega podjetja bolj povezani. Podjetje, ki si je denimo izposodili veliko vsoto denarja, bo bolj pozorno na ekonomske dejavnike (\xc5\xa1e posebno na obrestne mere). _NEWLINE_Za konglomerate, ki proizvajajo \xc5\xa1irok nabor izdelkov (kot denimo Sony ali Disney), bo morda bolj koristna isto\xc4\x8dasna PESTEL analiza le enega izmed oddelkov podjetja, kar bi omogo\xc4\x8dilo osredoto\xc4\x8danje na to\xc4\x8dno dolo\xc4\x8dene dejavnike, ki so relevantni le za omenjeni oddelek. Podjetja morda \xc5\xbeelijo dejavnike razdeliti tudi po geografski pomembnosti, denimo na lokalne, nacionalne in globalne dejavnike.'